جا له‌م باره‌ ئابوورییه‌ی سوێددا چی بۆ زیادکردنی مووچه‌ ده‌کرێت. له‌م بواره‌دا ئینستیتووتی باری ئابووری به‌و ئاکامه‌ گه‌یشتووه‌ که مووچه‌ی سێ ساڵی له‌مه‌ولا، ده‌بێت له‌ یه‌ک و نیو تا دوو و نیو له‌سه‌دا زیاد بکرێت. ماتس دیلێن که‌ سه‌رۆکی ئینستیتیووته‌که‌یه‌ ده‌ڵێت هه‌ڵامسانی ئابووری و زیادکردنی مووچه‌ و سیاسه‌تی دراو، پێوه‌ندییان به‌ یه‌که‌وه‌ هه‌یه‌. ئه‌گه‌ر مووچه‌ زیاد بکرێت، فشاری هه‌ڵامسانی ئابووریش زیاد ده‌کات، بۆیه‌ ده‌بێت بانکی نیشتیمانیی باره‌که‌ جه‌ڕ بدات و سووده‌ پێودانگییه‌که‌ی‌ زیاد بکات، که‌ کارێکه‌ چالاکیی ئابووری که‌م ده‌کاته‌وه‌.